《元夕舟抵宜昌》
清代·李超琼

至喜亭边水势平，江山开展落帆轻。灵旗暮雨湘累庙，火树银花步阐城。

客梦祇循鱼腹上，滩声还为虎牙惊。楚天寥落乡音少，愁对元宵大月明。

作者简介：清四川合江人，字紫璈。同治十二年举人，历官阳湖、江阴。光绪三十三年任上海知县，有循声。公余喜赋诗，书法纵横洒落，别有意趣。有《石船居诗集》。